Nova srpska scena

**Nova Srpska Scena** je termin kojim se uglavnom označavaju srpske pop/rock muzičke grupe nastale nakon 2000. godine.

Muzički sastavi obuhvaćeni ovim terminom su žanrovski prilično raznovrsni. Određenom broju bendova je zajednički uticaj jugoslovenskog novog vala 1980-ih i savremene svetske indie pop/rock scene, iako to nikako ne važi za sve.

Veliki broj beogradskih bendova nove srpske scene je okupljen u zgradi BIGZ-a, u kojoj se nalaze na desetine muzičkih studija i koja služi kao neka vrsta neformalnog kulturnog centra.

## Naziv

Termin “Nova srpska scena” je prvobitno skovan u drugoj polovini decenije dvehiljaditih od strane internet magazina Popboks. Oni su na svojim stranicama, u okviru rubrike “Scena”, omogućavali mladim i neafirmisanim autorima pomoć oko diskografske i medijske aktivnosti, odnosno predstavljanja njihovog rada široj publici. Rad rubrike “Scena” rezultirao je edicijom "*Nova srpska scena*", u kojoj je Popboks zajedno sa producentskom kućom Digimedija/Odličan Hrčak (isti vlasnik) objavio sedam izdanja novih srpskih bendova. Vremenom je termin “*nova srpska scena*” dobio znatno šire značenje, koje obuhvata većinu novijih srpskih pop i rock bendova.

Naziv “*nova srpska scena*” kritičari često smatraju pretencioznim. Oni napominju da nije jasno šta bi ta formulacija mogla značiti: da godinama pomenuta scena nije postojala, ili jeste ali je ignorisana, ili se tek skoro desila “eksplozija” širih razmera te su stvoreni uslovi za pokretanje “novog vala”?  Neki smatraju da nova srpska scena "izgleda kao melanholični konstrukt prošlog vremena".

## Predstavnici
Neki od novih srpskih pop/rock sastava su:o

## Kompilacije
### "Jutro će promeniti sve?" (2007)
2007. godine u izdanju PGP RTS je objavljena kompilacija pod nazivom *[[Nova srpska scena: Jutro će promeniti sve?]]* Na njoj se nalazi 17 pesama 16 bendova iz različitih krajeva Srbije. Na kompilaciji se nalaze pesme sledećih izvođača:

# Mint – Comin' Out Of Jail
# Endorfin – Deset hiljada izvinjenja
# Pionir 10 – Le Lun
# Ika – Bubble
# The Mothership Orchestra – Then She Kissed Him
# Nežni Dalibor – Značajan događaj
# Ilija Ludvig – Mikonos
# Horkeškart – Jedem ti malter
# Shiroko – Crazy
# Repetitor – Ja
# Neverhood – Tešik=Izvol'te
# Goribor – Čujem Bluz
# Petar Rudić Ft. Zoe Kidah – And More
# Graf – Mlad Čovek
# Stuka – Lord
# Superstudio – Unazad
# Pionir 10 – Da da da

Sedam grupa i solista su iz Beograda, tri iz Pančeva, dva benda su iz Subotice i po jedan iz Bečeja, Bora, Vranja i Požege. Ovaj album je zamišljen kao "dokument trenutne situacije" i predstavlja "jedan subjektivan pogled na aktuelnu muzičku scenu u Srbiji".

### "Šta treba maloj deci" (2007)
"*Šta treba maloj deci*" je kompilacija novih bendova objavljena u izdanju Korneta. Na njoj se nalaze pesme sledećih izvođača:

# Činč - Šta treba maloj deci
# Piknik - O da
# Tobićtobić Idolmladih - B92
# Elektrolasta - Guzata tinejdžerka
# Horkestar - Viljuška puna ljubavi
# Krš - Sirotinju
# Radost! - Svi su mrtvi
# Elektrolasta - (Ne)mrtav čovek
# Tobićtobić Idolmladih - Palestina
# Piknik - Miš puž i ker
# Činč - Mornar Popeče
# Radost! - Leptirica
# Krš - Lenjost
# Tobićtobić Idolmladih - Pas e vrte
# Piknik - Krastave žabe
# Horkestar - Plastika
# Elektrolasta - Ćurov potencijal
# Radost! - Hvala hvala hvala
# Činč - Nova
# Krš - Zaljubljeni par
# Horkestar - Ulice (uživo)

Na ovom izdanju se nalazi sedam bendova se sa po tri pesme. Uglavnom su srpski bendovi, iako se nalazi i bend Radost! iz Hrvatske. Širok je raspon muzičkih žanrova: "*od šansonjerskog pop-rok izraza kakav gaje Tobićtobić Idolmladih i Radost!, preko arti-kontemplacija/stilskih vežbi grupa Činč i Horkestar i ozbiljnih zafrkanata oličenih u Pikniku i Elektrolasti, do potpunog treš-pank-bluz-kantri-rok ugođaja za koji su zaslužni Krš*".

### "Zgrada je živa!" (2009)
"*Zgrada je živa!*" je kompilacija bendova Zgrade BIGZ-a u izdanju Manekena BIGZa. Na njoj se nalaze pesme sledećih izvođača:

# Damjan od Resnika - Udvoje
# DžDž - Filadelfija
# The Branka - Nuklearna proba
# Metak za zlikovca - Popodne lenjog mačora
# Sinestezija - Pohvali noć
# URGH - Nije mi svejedno
# Alfa Tica - Zelena pesma
# Danas Svi Znaju Da Igraju Fudbal - Šta ti je?
# Akrobata Aleksić - Šta radite svakog dana?
# Dry Vagina - ONE UP
# Siniša Stojanović Sinister - Duševno prihvatljiv
# Sinestezija - Srce od zime
# Metak za zlikovca - 7-8
# The Branka - Ona menja sve
# Danas Svi Znaju Da Igraju Fudbal - Vesela
# DžDž - Sunce
# Alfa Tica - Odbačeni

## Aktivnosti
Muzičari BIGZ-a, organizovani u udruženje nazvano "Manekeni Bigza", organizuju niz manifestacija, među kojima su *Festivalito* i *Bigz na Povetarc*u. U Prnjavoru pored Beograda se od 2010. godine održava muzički festival Prnjavorstock na kojem nastupa veliki broj bendova nove srpske scene, među kojima su: Metak za zlikovca, Damjan od Resnika, Very Heavy Sars, Alfa Tica, Danas svi znaju da igraju fudbal, Marko Aleksandar Gajić, Bolesna štenad, The Branka, Tobija i mnogi drugi.

U Beogradu je 2010. godine Inicijativa mladih za ljudska prava organizirala koncert na otvorenom u znak obilježavanja 18 godina od anti-ratnih protesta i nastanka projekta Rimtutituki. Na studentskom Platou ispred Filozofskog fakulteta su nastupali: Multietnička atrakcija, Repetitor, Stuttgart Online, Lira Vega i drugi.

## Izvori

## Povezano
* Novi val
* Indie rock
* Zgrada BIGZ-a

## Vanjske veze

* Nova srpska scena  (b92.net)
* Nova srpska scena (last.fm)
* Nova srpska scena (blogspot.com)
* Nova srpska scena: Jutro će promeniti sve? 
* Buđenje srpske nezavisne pop scene (politika)
* Scena na magazinu Popboks 
* Deset bendova Bigza